RO Jurnalul Ofícial al Uniunii Europene 21

31998D0533



JURNALUL OFÍCIAL AL UNIUNII EUROPENE

DECIZIA COMISIEI

din 3 septembrie 1998

de stabilire a unei reglementări tehnice comune privind stațiile terestre mobile (MES) pentru rețelele de comunicații personale prin satelit (S-PCN), inclusiv stațiile terestre portabile pentru S-PCN care operează în benzile de frecvență de 1,6/2,4 GHz în cadrul serviciilor mobile prin satelit (MSS)

[notificată cu numărul C(1998) 2375]

(Text cu relevanță pentru SEE)

(98/533/CE)

COMISIA COMUNITĂȚILOR EUROPENE,

având în vedere Tratatul de instituie a Comunității Europene,

având în vedere Directiva 98/13/CE a Parlamentului European și a Consiliului din 12 februarie 1998 privind echipamentele terminale de telecomunicații și echipamentele de stații terestre de comunicații prin satelit, inclusiv recunoașterea reciprocă a conformității lor (1), în special articolul 7 alineatul (2) a doua liniuță,

întrucât Comisia adoptă măsura care identifică tipul de echipament de stație terestră de comunicații prin satelit pentru care este necesară o reglementare tehnică comună, precum și declarația aferentă privind domeniul acestei reglementări, în conformitate cu articolul 7 alineatul (2) prima liniuță;

întrucât trebuie să se adopte standardele armonizate corespunzătoare sau o parte a acestor standarde de punere în practică a cerințelor esențiale care trebuie transpuse în reglementări tehnice comune;

întrucât propunerea a fost supusă Comitetului de aprobare a echipamentelor de telecomunicații (ACTE) în conformitate cu articolul 29 alineatul (2);

întrucât reglementarea tehnică comună care urmează să fie adoptată de prezenta decizie este conformă cu avizul Comitetului ACTE,

ADOPTĂ PREZENTA DECIZIE:

Articolul 1

(1) Prezenta decizie se aplică echipamentelor de stații terestre de comunicații prin satelit menționate în standardul armonizat definit la articolul 2 alineatul (1).

(2) Prezenta decizie stabilește o reglementare tehnică comună care include stațiile terestre mobile (MES) pentru rețelele de comunicații personale prin satelit (S-PCN), inclusiv stațiile terestre portabile pentru S-PCN care funcționează în benzile de frecvență de 1,6/2,4 GHz în cadrul serviciilor mobile prin satelit (MSS).

Articolul 2

(1) Reglementarea tehnică comună include standardul armonizat care a fost elaborat de organismul de standardizare competent pentru punerea în practică, în măsura posibilului, a cerințelor esențiale prevăzute la articolul 17 din Directiva 98/13/CE. Trimiterea la această standard figurează în anexă.

(2) Echipamentele de stații terestre de comunicații prin satelit menționate în prezenta decizie sunt conforme cu reglementarea tehnică comună menționată la alineatul (1), îndeplinesc cerințele esențiale prevăzute la articolul 5 litera (a) din Directiva 98/13/CE și îndeplinesc cerințele altor directive aplicabile, în special ale Directivelor 73/23/CEE (2) și 89/336/CEE ale Consiliului (3).

Articolul 3

Organismele notificate desemnate pentru a duce la bun sfârșit procedurile menționate la articolul 10 din Directiva 98/13/CE folosesc sau garantează folosirea, privind echipamentele de stații terestre de comunicații prin satelit cuprinse la articolul 1 alineatul (1) din prezenta decizie, a standardului armonizat menționat de anexă, după intrarea în vigoare a prezentei decizii.

Articolul 4

Prezenta decizie se adresează statelor membre.

Adoptată la Bruxelles, 3 septembrie 1998. Pentru Comisie Martin BANGEMANN Membru al Comisiei

(1) JO L 74, 12.3.1998, p. 1.

(2) JO L 77, 26.3.1973, p. 29.

(3) JO L 139, 23.5.1989, p. 19.

ANEXĂ

Trimitere la standardul armonizat aplicabil

Standardul armonizat menționat la articolul 2 din prezenta decizie este următorul:

Satellite Personal Communications Networks (S-PCN); Mobile Earth Stations (MESs), including handheld earth stations, for S-PCN in the 1,6/2,4 GHz bands under the Mobile Satellite Service (MSS)

Terminal essential requirements

[Rețele de comunicații personale prin satelit (S-PCN); stații terestre mobile (MES), inclusiv stațiile terestre portabile pentru S-PCN care funcționează în benzile de frecvență de 1,6/2,4 GHz în cadrul serviciilor mobile prin satelit (MSS) Cerințele esențiale care se aplică terminalelor]

ETSI

Institutul European de Standarde în Telecomunicații

Secretariatul ETSI

TBR 41 – februarie 1998

(cu excepția introducerii)

Informații suplimentare

Institutul European de Standarde în Telecomunicații este recunoscut în conformitate cu Directiva 83/189/CEE a Consiliului (1).

Standardul armonizat menționat anterior a fost elaborat în temeiul unui mandat emis în conformitate cu procedurile aplicabile din Directiva 83/189/CEE.

Textul integral al standardului armonizat menționat anterior poate fi obținut de la:





Institutul European de Standarde în Telecomunicații 650, route des Lucioles F-06921 Sophia Antipolis Cedex Comisia Europeană DG XIII/A/2 – (BU 31, 1/7) rue de la Loi/Wetstraat 200 B-1049 Bruxelles

sau de la orice alt organism responsabil de difuzarea standardelor ETSI, a căror listă figurează la adresa Internet www.ispo.cec.be.

(1) JO L 109, 26.4.1983, p. 8.